སྤྱི་ལོ་༡༩༤༢ལོར་ཁོང་གི་ཨ་མ་དང་ཕ་ཡར་གཉིས་ཀྱིས་ཞག་ལིབྷོ་དྷི་ལེར་གྱི་ཚུལ་མིན་གྱི་སྤྱོད་པ་དང་འཁྱམ་ཉུལ་གྱི་འཚོ་བ་སོགས་ལ་ཡིད་མ་རངས་ནས་རྒྱ་གར་ལ་སྤྲོ་འཆམ་དུ་བཏང་།དེ་ནི་ཁོང་གི་གཤིས་རྒྱུད་དང་བསམ་བློ་སོགས་འགྱུར་བ་གཏོང་ཆེད་ཡིན་མོད།འོན་ཀྱང་ཞག་ལིབྷོ་དྷི་ལེར་བདག་སྡོད་སའི་གྲོང་ཁྱེར་སྦོག་ཊོནས་གྲུ་གཟིངས་ནང་བསྡད་དེ་གླིང་ཕྲན་ལིས་ལིམའོ་ཝེ་སིཞེས་པའི་ཡུལ་དུ་ཐོན་མཚམས་མུ་མཐུད་དུ་མདུན་སྐྱོད་བྱེད་མ་འདོད་པར་ཕྱིར་ལྡོག་བྱས།རྗེས་སུ་འགྲུལ་བཞུད་འདི་ནི་ཞག་ལིབྷོ་དྷི་ལེར་ལ་མཚོན་ན་དེང་རབས་རིང་ལུགས་ཀྱི་མཚོན་རྟགས་མེ་ཏོག་རྣམ་པར་བཞད་པའིམི་དགེ་མེ་ཏོགགི་ས་བོན་ཁ་ཤས་ཀྱི་ཆེད་དུ་ཕྱིན་པ་ལྟ་བུར་གྱུར།དེའི་རྒྱུ་མཚན་ནི་རྩོམ་རིག་དཔྱད་བརྗོད་པ་རེ་ཟུང་གིས་གསུང་དོན།གྲུ་གཟིངས་ནང་གི་མཉམ་གྲོགས་ཚོང་པ་དང་།འགྲུལ་བཞུད་པ།ད་དུང་གྲུ་གཟིངས་ལས་མཐོང་བའི་རྒྱ་མཚོ།དེའི་ཀློང་གི་རྦ་རླབས།རྦ་རླབས་ཀྱི་ངོས་སུ་སྐྱོམ་པའི་ཉི་འོད་དང་།གཡོར་གྲུགཞན་ཡང་གླིང་ཕྲན་གཞན་གྱི་མཛེས་སྡུག་དང་།གླིང་ཕྲན་དེ་དག་ལས་འཕོས་པའི་གཏམ་རྒྱུད་སོགས་མཐོང་ཐོས་བྱུང་བ་སོགས་ལ་རྐྱེན་བྱས་ཏེ།ཕྱིས་སུ་ཁོང་གིས་འགྲུལ་བཞུད་དེའི་གནས་ཚུལ་སྐོར་ཞིག་བརྗོད་བྱའི་ཨ་ལོང་ནང་དུ་བསུས་ཏེམཚོ་བྱ་གཤོག་རིངདང་།འཕྲལ་གྱི་མི་ཚེ།སྤོས་ཆུསོགས་ཀྱིས་མཚོན་པའི་སྙན་ངག་འབྲི་ཐུབ་པ་བྱུང་བ་རེད་ཟེར།